Vyhlásenie
o bezrozpornosti predkladaného návrhu nariadenia vlády

Návrh nariadenia vlády Slovenskej republiky o  ochrane zdravia pri práci s karcinogénnymi a mutagénnymi faktormi sa predkladá bez rozporu.

Návrh

Nariadenie vlády
Slovenskej republiky
z .......... 2001
o  ochrane zdravia pri práci
s karcinogénnymi a mutagénnymi faktormi

Vláda Slovenskej republiky podľa § 13t ods. 13 zákona Národnej rady Slovenskej republiky č. 272/1994 Z.z. o ochrane zdravia ľudí  v znení zákona č. .../2001 Z.z. nariaďuje:

§ 1 
Predmet úpravy

(1) Toto nariadenie ustanovuje minimálne požiadavky na ochranu zamestnancov pred rizikom ich vystavenia karcinogénnym a mutagénnym faktorom pri práci a na predchádzanie tomuto riziku. 

(2) Toto nariadenie sa vzťahuje na všetky činnosti, pri ktorých zamestnanci sú alebo môžu byť vystavení karcinogénnnym a mutagénnym faktorom pri práci; nevzťahuje sa na zamestnancov, ktorí sú pri práci vystavení výlučne ionizujúcemu žiareniu.)

(3) Na účely tohto nariadenia
a)	karcinogénny faktor (ďalej len „karcinogén“) je
1. látka, ktorá spĺňa kritériá klasifikácie ako karcinogén kategórie 1 a 2 podľa osobitného predpisu,) 
2.	prípravok zložený z jednej alebo viacerých látok uvedených v písm. a) bode 1., ak koncentrácia jednej alebo viacerých látok spĺňa kritériá klasifikácie ako  karcinogén kategórie 1 alebo 2 podľa osobitného predpisu,2)  
3. látka, prípravok alebo pracovný proces s rizikom chemickej karcinogenity uvedené v prílohe č. 1 alebo látka a prípravok uvoľňované v pracovných procesoch uvedených v prílohe č.1,
b)	mutagénny faktor  (ďalej len „mutagén“) je 
1. látka, ktorá spĺňa kritériá klasifikácie ako mutagén kategórie 1 alebo 2 podľa osobitného predpisu,2)
2.	prípravok zložený z jednej alebo viacerých látok uvedených v písm. b) bode 1., ak koncentrácia jednej alebo viacerých látok spĺňa kritériá klasifikácie ako mutagén kategórie 1 alebo 2 podľa osobitného predpisu.2)

 
Preventívne technické a organizačné opatrenia 

§ 2

(1) Preventívnymi technickými a organizačnými opatreniami na zabránenie alebo obmedzenie vystavenia zamestnancov karcinogénom a mutagénom pri práci sú
a)	obmedzenie množstva karcinogénu alebo mutagénu na pracovisku,
b)	obmedzenie počtu zamestnancov, ktorí sú alebo môžu byť vystavení karcinogénom a mutagénom pri práci, na najnižšiu možnú mieru,
c) 	úprava pracovných postupov a technických opatrení s cieľom zabrániť na pracovisku uvoľňovaniu karcinogénov alebo mutagénov alebo ho udržať čo najnižšie,
d)	odvádzanie karcinogénov alebo mutagénov pri  zdroji, vhodné lokálne odsávacie zariadenie alebo vhodné celkové vzduchotechnické zariadenie, ktoré je zlučiteľné s bezpečnosťou a ochranou zdravia zamestnancov a iných osôb a ochranou životného prostredia,
e) 	použitie vhodných meracích metód pre karcinogény a mutagény, najmä pre včasné zistenie mimoriadneho vystavenia zamestnancov karcinogénom a mutagénom v dôsledku nepredvídateľnej udalosti alebo havárie,
f)	použitie vhodných pracovných metód a postupov,
g)	kolektívne ochranné opatrenia,
h)	individuálne ochranné opatrenia, ak kolektívnymi ochrannými opatreniami nie je možné zabrániť vystaveniu zamestnancov karcinogénom a mutagénom pri práci,
i) 	dodržiavanie hygieny na pracovisku, najmä pravidelné čistenie podláh, stien a iných povrchov,
j)	vymedzenie a označenie kontrolovaného pásma a používanie výstražnej značky) na miestach, v ktorých zamestnanci sú alebo môžu byť vystavení karcinogénom alebo mutagénom, vrátane používania značky, ktorá zakazuje fajčenie a používanie otvoreného ohňa,
k) 	bezpečné skladovanie, manipulácia a preprava karcinogénov, mutagénov a ich odpadov, najmä použitie hermeticky uzatvárateľných a zreteľne a viditeľne označených zásobníkov, prepravných nádob a iných obalov,
l) 	vypracovanie plánov ochrany zamestnancov pre prípad nepredvídateľnej udalosti alebo havárie, ktorá by mohla spôsobiť mimoriadne vystavenie zamestnancov karcinogénom a mutagénom.

(2) Kontrolované pásmo podľa odseku 1 písm. j) je priestor pracoviska, v ktorom je nebezpečenstvo alebo v ktorom možno predvídať vystavenie zamestnancov karcinogénu alebo mutagénu.. 

§ 3

Pri všetkých činnostiach, pri ktorých existuje riziko pre zamestnancov z vystavenia  karcinogénom  a mutagénom  pri  práci, zamestnávateľ 
a) 	zabezpečuje, aby zamestnanci nejedli, nepili a nefajčili v pracovných priestoroch, v ktorých existuje pravdepodobnosť kontaminácie karcinogénmi a mutagénmi, 
b)	poskytuje zamestnancom účinné osobné ochranné pracovné prostriedky a zabezpečuje ich používanie v nevyhnutne potrebnej miere,
c)	zabezpečuje oddelené ukladanie osobných ochranných pracovných prostriedkov od ostatných osobných ochranných pracovných prostriedkov a ostatných odevov,  ich kontrolu a čistenie po každom použití a v  prípade poškodenia ich opravu alebo výmenu pred ďalším použitím,
d) 	zabezpečuje zamestnancom vhodné a  primerané zariadenia na osobnú hygienu.)

§ 4

(1) Pri nepredvídateľnej udalosti alebo havárii, ktorá by mohla spôsobiť mimoriadne vystavenie zamestnancov karcinogénom a mutagénom, zamestnávateľ 
a)	zabezpečuje, aby na miesto udalosti alebo havárie mali prístup len zamestnanci vykonávajúci opravy a iné nevyhnutné práce,
b)	poskytuje zamestnancom ochranný odev a osobné ochranné pracovné prostriedky na ochranu dýchacích orgánov a zabezpečuje, aby v mieste udalosti alebo havárie nepracovali zamestnanci bez ochranného vybavenia,
c)	obmedzuje vystavenie zamestnancov karcinogénom a mutagénom na nevyhnutne potrebnú najnižšiu mieru.

(2) O udalosti alebo havárii a o opatreniach podľa odseku 1 zamestnávateľ informuje zamestnancov.

§ 5
Technické smerné hodnoty a expozičné ekvivalenty 

(1) Technická smerná hodnota je časovo vážený priemer koncentrácie karcinogénu alebo mutagénu vo vzduchu v dýchacej zóne zamestnanca, meranej v definovanom referenčnom čase. Dodržanie technickej smernej hodnoty sa zabezpečuje preventívnymi a technickými opatreniami uvedenými v § 2 až 4. Technické smerné hodnoty plynov, pár a aerosólov s karcinogénnymi a mutagénnymi účinkami v pracovnom ovzduší sú uvedené v prílohe č. 2. 

(2) Expozičný ekvivalent je vzťah medzi koncentráciou karcinogénu alebo mutagénu v pracovnom ovzduší a koncentráciou karcinogénu alebo mutagénu alebo ich metabolitov v biologickej vzorke, na ktorej základe sa určuje zaťaženie organizmu výlučne pri vystavení vdychovaním. Expozičné ekvivalenty niektorých karcinogénov a mutagénov sú uvedené v prílohe č. 3.

§ 6
Informovanie orgánu na ochranu zdravia

Ak výsledky posudzovania rizika poukazujú na ohrozenie zdravia zamestnancov, zamestnávatelia poskytnú príslušnému orgánu na ochranu zdravia na požiadanie informácie o 
a)	výsledkoch svojich zistení, ktoré sa týkajú náhrady používania karcinogénov a mutagénov alebo obmedzenia používania karcinogénov a mutagénov, ak náhrada nie je možná,
b)	vykonávaných činnostiach alebo použitých priemyselných postupoch vrátane zdôvodnenia  použitia karcinogénov a mutagénov,
c)	množstve vyrábaných alebo používaných látok alebo prípravkov, ktoré obsahujú karcinogény alebo mutagény,
d)	počte zamestnancov vystavených karcinogénom a mutagénom,
e)	vykonaných preventívnych technických a organizačných opatreniach,
f)	druhu použitého ochranného vybavenia,
g)	charaktere a stupni vystavenia zamestnancov karcinogénom a mutagénom.

§ 7
Informovanie zamestnancov a zástupcov zamestnancov

(1) Zamestnávateľ zabezpečí, aby zamestnanci a zástupcovia zamestnancov boli informovaní o
a)	možných nebezpečenstvách a ohrozeniach vrátane zvýšenia rizika, ak súčasne fajčia alebo požívajú tabak,
b)	opatreniach, ktoré je potrebné vykonať na predchádzanie ich vystaveniu karcinogénom a mutagénom,
c)	opatreniach osobnej hygieny a individuálnych opatreniach,
d)	nutnosti používania osobných ochranných pracovných prostriedkov,
e)	opatreniach, ktoré majú vykonať zamestnanci pri haváriách a na predchádzanie haváriám. 

(2) Zamestnávateľ informuje zamestnancov aj o všetkých zariadeniach, nádobách a iných obaloch, ktoré obsahujú karcinogény alebo mutagény.

(3) Zamestnávateľ 
a)	informuje bezodkladne zamestnancov a zástupcov zamestnancov o všetkých prípadoch mimoriadneho vystavenia zamestnancov karcinogénom a mutagénom, jeho príčinách a o uskutočnených a pripravovaných opatreniach,
b)	zabezpečuje, aby každý zamestnanec mal  prístup k údajom uvedeným v zozname zamestnancov vystavených karcinogénom a mutagénom, ktoré sa ho osobne týkajú,
c)	zabezpečuje, aby zamestnanci a zástupcovia zamestnancov mali prístup k anonymným kolektívnym informáciám. 

§ 8
Zrušovacie ustanovenie

Zrušuje sa úprava Ministerstva zdravotníctva Slovenskej socialistickej republiky zo 7. decembra 1984 č. Z-7631/1984-B/2-06 o hygienických zásadách pri práci s chemickými karcinogénmi, registrovaná v čiastke 24/1985 Zb., v znení výnosu Ministerstva zdravotníctva Slovenskej republiky z 30. augusta 1990 č. 2330/1990-HE, oznámenie č. 375/1990 Zb.

§ 9
Účinnosť

Toto nariadenie nadobúda účinnosť 1. januára 2002.